**โครงการขอรับการสนับสนุนงบประมาณ จากกองทุนหลักประกันสุขภาพ**

**องค์การบริหารส่วนตำบลไค้นุ่น ประจำปีงบประมาณ พ.ศ. ๒๕๕๘**

**๑.ชื่อโครงการ** โครงการศูนย์พัฒนาเด็กเล็กร่วมแรง ผู้ปกครองร่วมใจ ป้องกันฟันผุ ตำบลไค้นุ่นปี 2558

**๒.หลักการและเหตุผล**

ตามแผนพัฒนาสุขภาพแห่งชาติ ฉบับที่ 11 (ปี พ.ศ.2555-2559) ได้มุ่งเน้นและดูแลทันตสุขภาพ โดยเฉพาะในกลุ่มเด็กก่อนวัยเรียน จากการสำรวจสภาวะทันตสุขภาพในศูนย์พัฒนาเด็กบ้านไค้นุ่น,บ้านผึ้ง,และบ้านเหล่าสีแก้ว ในปี พ.ศ.2557 พบว่าเด็กมีฟันผุเฉลี่ยร้อยละ 56.05 , 55.12 และ 55.35 ตามลำดับ ซึ่งถือเป็นปัญหาค่อนข้างสูง ส่งผลถึงการพัฒนาด้านต่างๆเป็นอย่างมาก เนื่องจากผู้ปกครองขาดความรู้ความเข้าใจรวมถึงทัศนคติและพฤติกรรมในการดูแลเอาใจใส่ ในด้านการดูแลทันตสุขภาพทำให้เกิดโรคฟันผุ ทั้งนี้เพราะเด็กกลุ่มนี้ไม่สามารถดูแลสุขภาพช่องปากของตนเองได้ ส่งผลให้อัตราการลุกลามของโรคเป็นไปอย่ารวดเร็ว

ดังนั้นจากปัญหาดังกล่าวทางโรงพยาบาลส่งเสริมสุขภาพตำบลไค้นุ่นและโรงพยาบาลส่งเสริมสุขภาพบ้านเหล่าสีแก้วจึงได้ร่วมกันจัดทำ “โครงการศูนย์พัฒนาเด็กเล็กร่วมแรง ผู้ปกครองร่วมใจ ป้องกันฟันผุ”นี้ขึ้น

**๓.วัตถุประสงค์**

1.เพื่อให้เด็กก่อนวัยเรียนอายุ 2-5ปี ในศูนย์พัฒนาเด็กเล็กบ้านไค้นุ่น,ศูนย์พัฒนาเด็กเล็กบ้านผึ้ง,และศูนย์พัฒนาเด็กเล็กก่อนเกณฑ์วัดสว่างโพธิ์ไทร ได้รับการตรวจสุขภาพช่องปาก

2.เพื่อให้ผู้ปกครองและครูผู้ดูแลเด็กมีความรู้เกี่ยวกับการดูแลทันตสุขภาพได้

3.เพื่อให้ผู้ปกครองเด็กและครูผู้ดูแลเด็ก ศูนย์พัฒนาเด็กเล็กบ้านไค้นุ่น,ศูนย์พัฒนาเด็กเล็กบ้านผึ้ง,และศูนย์พัฒนาเด็กเล็กก่อนเกณฑ์วัดสว่างโพธิ์ไทร มีส่วนร่วมในกิจกรรมส่งเสริมการดูแลสุขภาพช่องปากเด็กก่อนวัยเรียน

**๔.กลุ่มเป้าหมาย**

-เด็กศูนย์พัฒนาเด็กเล็กเล็กทั้ง 3 ศูนย์ในตำบลไค้นุ่น (กิจกรรมตรวจสุขภาพช่องปาก)

-ผู้ปกครองเด็กศูนย์พัฒนาเด็กเล็ก ทั้ง 3 ศูนย์ในตำบลไค้นุ่น

-ครูผู้ดูแลเด็กศูนย์พัฒนาเด็กเล็กทั้ง 3 ศูนย์ในตำบลไค้นุ่น

-ผู้รับผิดชอบงานทันตสาธารณสุข อบต.ไค้นุ่น

**๕.แนวทางการดำเนินงาน**

**1.**ประชุมชี้แจงผู้เกี่ยวข้อง

2.จัดทำโครงการเพื่อขออนุมัติ

3.ดำเนินงานตามโครงการ

3.๑.จัดอบรมให้ความรู้แก่ผู้ปกครองและครูผู้ดูแลเด็ก ในเรื่อง

-การดูแลและการทำความสะอาดช่องปากเด็กปฐมวัย

-โรคฟันผุ

**-**อาหารที่มีประโยชน์

-แลกเปลี่ยนทัศนคติเรื่องการดูแลสุขภาพช่องปากเด็กปฐมวัย

-ทำแบบทดสอบก่อนและหลังการอบรม

**๖.ผลการดำเนินงาน**

๖.1 เด็กก่อนวัยเรียนอายุ 2-5 ปี ศูนย์พัฒนาเด็กเล็กบ้านไค้นุ่น,ศูนย์พัฒนาเด็กเล็กบ้านผึ้ง,และศูนย์พัฒนาเด็กเล็กก่อนเกณฑ์วัดสว่างโพธิ์ไทร ได้รับการตรวจสุขภาพช่องปากทุกคน

๖.2จากการทำแบบทดสอบก่อนและหลังการอบรม ผู้ปกครองและครูผู้ดูแลเด็กมีความรู้เกี่ยวกับทันตสุขภาพเพิ่มมากขึ้น

๖.3 ผู้ปกครองเด็กและครูผู้ดูแลเด็ก ศูนย์พัฒนาเด็กเล็กบ้านไค้นุ่น,ศูนย์พัฒนาเด็กเล็กบ้านผึ้ง,และศูนย์พัฒนาเด็กเล็กก่อนเกณฑ์วัดสว่างโพธิ์ไทร มีส่วนร่วมในกิจกรรมส่งเสริมการดูแลสุขภาพช่องปากเด็กก่อนวัยเรียนเป็นอย่างดี เห็นได้จากการตอบคำถามในด้านทันตสุขภาพ